и се предвиждат, наред с другото, специфични правила за приложението на ветеринарни лекарствени продукти за животни, отглеждани за производство на храни, включително еднокопитни животни. По-специално в него се определят задълженията за водене на документация по отношение на еднокопитните животни и информацията, която трябва да се съдържа в уникалния доживотен идентификационен документ.
 (4)В Делегиран регламент (ЕС) 2019/2035 на Комисията
 4
 , който беше приет в рамките на Регламент (ЕС) 2016/429, се предвижда широко определение за регистрирани еднокопитни животни и се установяват допълнителни изисквания за идентификацията на еднокопитни животни, както и правила относно издаването на дубликати на идентификационни документи или идентификационни документи, заместващи оригинала. В него се предвижда също така, че уникалният доживотен идентификационен документ трябва да включва валидационен знак или, в случай на регистрирани коне, лиценз, който удостоверява по-висок здравен статус на животното, за да се възползва от специфичните условия за движение, определени в Делегиран регламент (ЕС) 2020/688 на Комисията
 5
 .
 (5)В Делегиран регламент (EС) 2021/577 на Комисията
 6
 се установяват правила относно съдържанието и формата на информацията, необходима за прилагането на член 112, параграф 4 и член 115, параграф 5 от Регламент (ЕС) 2019/6 на Комисията, и която трябва да се съдържа в уникалния доживотен идентификационен документ. По-конкретно това е информация дали дадено еднокопитно животно е изключено от клане за консумация от човека или дали е било подложено на лечение с вещества, за които се счита, че са от съществено значение за лечението на еднокопитни видове, или което носи допълнителна клинична полза в сравнение с други възможности за лечение на еднокопитни видове и за които карентният срок за еднокопитните видове е 6 месеца.
 (6)В член 108, параграф 5, буква в) от Регламент (ЕС) 2016/429 се предвижда, че когато е целесъобразно държавите членки могат да определят или оправомощят друг орган или физическо лице да осигури практическото прилагане на системата за идентификация и регистрация, включително за издаване на идентификационни документи. В глава III от Регламент (ЕС) 2017/625 на Европейския парламент и на Съвета
 7
 са предвидени подробните правила и условията за такова делегиране. Освен това в член 8, параграф 1 от Директива 90/427/ЕИО на Съвета
 8
 се предвиждат задължения за организациите и сдруженията, които водят или създават родословни книги, да издават идентификационни документи за регистрирани еднокопитни животни. Посочената директива обаче се отменя с Регламент (ЕС) 2016/1012, считано от 21 април 2021 г. Поради това не е сигурно до каква степен държавите членки ще делегират практическото прилагане на системата за идентификация на еднокопитни животни на развъдни сдружения, организации, работещи с коне за състезания или надбягвания, или други органи с делегирани правомощия. С оглед на това в настоящия регламент следва да се предвиди частично или пълно делегиране на тези задачи на органи с делегирани правомощия и да се изясни ролята на развъдните сдружения и организациите, работещи с коне за състезания и надбягвания, в процеса на идентификация на еднокопитни животни.
 (7)По-голямата част от коментарите, предоставени в рамките на обществената консултация по настоящия документ
 9
 , се отнасяха до издаването на идентификационни документи от развъдните сдружения. Подобни искания бяха отправени от редица държави членки. Издаването